
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 25.02.2014               

Plx 52         


AVIZ

asupra  propunerii legislative privind cartela de acces în instituţiile de învăţământ şi sanitare 

În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind cartela de acces în instituţiile de învăţământ şi  sanitare, trimisă cu adresa nr. Pl-x 52 din 17 februarie 2014, înregistrată cu nr.4c-11/137 din 18 februarie  2014.
Senatul, în calitate de primă Cameră sesizată, a respins propunerea legislativă  la data de 11 februarie  2014. 

Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră  decizională.

Propunerea legislativă are ca obiect de reglementare  introducerea sistemului de acces pe  bază de  cartelă în instituţiile şi unităţile de învăţământ şi sanitare, în vederea prevenirii actelor de agresiune şi a infracţiunii de  furt
Potrivit prevederilor art.61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut iniţiativa legislativă în şedinţa din 25 februarie 2014.

Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ nr.1140 din 16 octombrie 2013, Guvernul, prin punctul de vedere transmis cu adresa nr.37 din 13 ianuarie 2014, nu susţine adoptarea acestei iniţiative legislative.

În urma dezbaterilor, cu unanimitate de  voturi, s-a hotărât avizarea  negativă a propunerii legislative. Iniţiativa legislativă are implicaţii asupra bugetului de stat, fiind astfel aplicabile dispoziţiile art.15 din Legea nr.500/2002 privind finanţele publice, cu modificările şi completările ulterioare. respectiv prezentarea fişei financiare însoţită de ipotezele şi metodologia de calcul utilizată. 

În raport de obiectul şi conţinutul reglementării, iniţiativa legislativă face parte din categoria legilor ordinare.

